टैंकर चालक ने इंजीनियर सहित दो काे कुचला, फरार
दरीबा/लावासरदारगढ़| दरीबामें बेकाबू टैंकर की चपेट में आने से एसके माइंस के मैकेनिक इंजीनियर सहित दो जनों की मौत हो गई। दोनों बाइक पर दरीबा माइंस से एसके माइंस पर नौकरी के लिए जा रहे थे कि तेज रफ्तार से रहे टैंकर ने इन्हें चपेट में ले लिया। रेलमगरा थानाधिकारी मदनसिंह चौहान ने बताया कि बुधवार सुबह 6 बजे हुए हादसे में सिन्देसर खुर्द (एसके) माइंस में मैकेनिक इंजीनियर धनोली सरदारगढ़ निवासी भवानी सिंह (27) पुत्र फतह सिंह और माइनिंग मेट बालाघाट मध्यप्रदेश निवासी गौतम सिंहा (41) पुत्र खूबी लाल सिंहा की मौत हो गई। दोनों दरीबा से सिन्देसर खुर्द माइंस में ठेकेदारी में काम करते थे। दोनों की मौके पर ही मौत हो गई। हादसा इतना जबरदस्त था कि टैंकर के पिछले टायरों के नीचे आने से दोनों के सिर कुचलने से बिखर गए। मांस के लौथड़े और खून सड़क पर बिखर गया। हादसे के बाद टैंकर चालक गाड़ी छोड़ कर भाग गया। घटना के बाद दोनों ही कर्मचारियों के शव दरीबा माइंस हॉस्पिटल में रखवाया गया और परिजनों को सूचना दी। इधर, नाथद्वारा डीएसपी कान सिंह भाटी, थाना प्रभारी मदनसिंह चौहान, राजसमंद एसडीएम राजेंद्र प्रसाद अग्रवाल, नायब तहसीलदार ओमपाल सिंह के साथ भारी मात्रा में पुलिस जाब्ता तैनात किया गया। दरीबा खान मजदूर संघ के महामंत्री कल्याण सिंह शक्तावत, राजेंद्र मेनारिया, मांगीलाल मेनारिया सहित कई हॉस्पिटल पहुंचे।
भवानी सिंह
चार महीने का बेटा हुआ बेसहारा
भवानीसिंह की करीब दो साल पूर्व ही शादी हुई थी। मृतक के 4 महीने का एक पुत्र भव्या सिंह बताया जा रहा है। पांच साल पूर्व भवानी सिंह ने दरीबा माइंस में एसके माइंस के अंडर में मेकेनिकल इंजीनियर के रुप में काम शुरु किया था। दो भाई में से भवानी सिंह बड़ा था। इधर, पोस्टमार्टम के बाद दरीबा से शव को उनके पैतृक गांव धनोली लाया गया। जहां अंतिम संस्कार किया गया।
दरीबा . हादसे के बाद घटनास्थल पर एकत्रित भीड़ और तैनात पुलिस का जाप्ता।
गौतम सिन्हा।
hin_Deva hin_Deva awa_Deva hin_Deva awa_Deva bho_Deva bho_Deva